ที่พักน่าอยู่ สะอาด สะดวกและรู้สึกอยู่สบายกว่าโรงแรมมาก เหมือนอยู่บ้านญาติ ไปถึงวันแรกคุณมาซารุก็ทำข้าวแกกะหรี่ให้กิน อร่อยมากค่ะ ที่พักอยู่ใกล้สถานีรถไฟ Tsurukawa เดินได้สบายๆ ห่างไปสองสถานีคือ Machida ก็มีทุกอย่างเหมือน Shinjuku ไม่จำเป็นต้องเข้าเมืองเลย แต่ว่าตัวบ้านตั้งอยู่ในที่สูงต้องเดินขึ้นบันไดหลายขั้นซึ่งอาจจะเหนื่อยเกินไปสำหรับคนสูงอายุหรือเป็นโรคหัวใจ แต่ก็มีถนนสำหรับรถวิ่งขึ้นมาถึงหน้าบ้านได้เช่นกัน มีน้องหมายูริคอยต้อนรับด้วย คุณมาซารุและพี่ดาวใจดี ดูแลลูกค้าได้ดี เป็นกันเอง ให้คำแนะนำต่างๆได้ดีมาก ไม่มีปัญหาเรื่องภาษาเพราะคุยไทยได้ มารับและมาส่งถึงท่ารถ สะดวกหมดห่วงเรื่องต้องหอบกระเป๋าเดินทางขึ้นรถไฟ เช็คเอาท์ไปเที่ยวที่อื่นก็ฝากกระเป๋าไว้ที่บ้านได้ ในเรื่องเวลาเช็คเอาท์เช็คอินก็ไม่ได้เข้มงวดมาก ถ้าไม่ได้มีคนจะมาพักต่อก็สามารถยืดหยุ่นได้ โชคดีได้มีโอกาสให้คุณมาซารุขับรถพาไปเที่ยวนิกโกแบบ one day trip ด่วย สนุกและใบไม้เปลี่ยนสีสวยมาก ถ้าไปเองคงไม่สามารถไปได้หลายสถานที่และสวยๆขนาดนี้ ต้องขอบคุณคุณมาซารุมากๆค่ะ ถ้ามีโอกาส จะไปพักอีกแน่นอน ^_^